
	1.
	Likumprojekts (grozījumi)
 Grozījumi Civillikumā
	Iebildums (LPS - 09.03.2022.)
Ņemot vērā, ka par likumprojektu "Grozījumi Civillikumā" (turpmāk-likumprojekts) 2022.gada 4.martā notika starpministriju (starpinstitūciju) saskaņošanas sanāksme, pēc kuras redakcija tika precizēta, informējam, ka atzinums tiks sniegts par likumprojekta  aktuālo redakciju (TAP izsludināšana:05.03.2022.21:29 ar atzinuma sniegšanas termiņu 14.03.2022).
Piedāvātā redakcija
-
	Ņemts vērā
Ņemti vērā LPS sniegtie norādījumi 2022.gada 4.marta saskaņošanas sanāksmē, vienojoties par kompromisa variantu:

Izteikt 242.panta 5.punktu  šādā redakcijā:
“5) personas, kuras sodītas par noziedzīgiem nodarījumiem, kas saistīti ar vardarbību vai vardarbības piedraudējumu, līdz brīdim, kad sodāmība dzēsta vai noņemta;”.

LPS 2022.gada 4.marta saskaņošanas sanāksmē neizteica iebildumus par minēto kompromisa variantu.

 
	 Grozījums Civillikumā

	2.
	Likumprojekts (grozījumi)
 Izteikt 242.panta 5.punktu  šādā redakcijā:
“5) personas, kuras sodītas par noziedzīgiem nodarījumiem, kas saistīti ar vardarbību vai vardarbības piedraudējumu, — neatkarīgi no sodāmības dzēšanas vai noņemšanas, izņemot gadījumu, kad pēc sodāmības dzēšanas vai noņemšanas bāriņtiesa izvērtējusi, vai tas nekaitē bērnu interesēm, un atļāvusi šīm personām pretendēt aizbildņa statusa iegūšanai;”.
 
	Iebildums (TM - 21.02.2022.)
Likumprojektā ietvertā norma nosaka pienākumu bāriņtiesai individuāli izvērtēt par aizbildni ieceļamo personu, ja tā bijusi sodīta par noziedzīgu nodarījumu, kas saistīts ar vardarbību vai vardarbības piedraudējumu, — neatkarīgi no sodāmības dzēšanas vai noņemšanas. Savukārt Civillikuma 240. pantā noteikts, ka visos gadījumos bāriņtiesai ir pienākums izvērtēt par aizbildni ieceļamās personas atbilstību aizbildņa pienākumu pildīšanai. Tā kā bāriņtiesai no Civillikuma 240. panta jau izriet pienākums individuāli vērtēt personas atbilstību aizbildņa pienākumu pildīšanai, lai novērstu Civillikuma 242. panta 5. punktā ietverto absolūto aizliegumu, lūdzam Civillikuma 242. panta 5. punktā svītrot vārdus "neatkarīgi no sodāmības dzēšanas vai noņemšanas".

 
Piedāvātā redakcija
242. Par aizbildņiem nevar būt:
5) personas, kuras sodītas par noziedzīgiem nodarījumiem, kas saistīti ar vardarbību vai vardarbības piedraudējumu;
 
	Ņemts vērā
Pārrunāts 04.03.2022. saskaņošanas sanāksmē.

Panākta vienošanās par šādu redakciju:

"5) personas, kuras sodītas par noziedzīgiem nodarījumiem, kas saistīti ar vardarbību vai vardarbības piedraudējumu, līdz brīdim, kad sodāmība dzēsta vai noņemta;"
	 Izteikt 242. panta 5. punktu šādā redakcijā:

	3.
	Likumprojekts (grozījumi)
 Izteikt 242.panta 5.punktu  šādā redakcijā:
“5) personas, kuras sodītas par noziedzīgiem nodarījumiem, kas saistīti ar vardarbību vai vardarbības piedraudējumu, — neatkarīgi no sodāmības dzēšanas vai noņemšanas, izņemot gadījumu, kad pēc sodāmības dzēšanas vai noņemšanas bāriņtiesa izvērtējusi, vai tas nekaitē bērnu interesēm, un atļāvusi šīm personām pretendēt aizbildņa statusa iegūšanai;”.
 
	Iebildums (LPS - 21.02.2022.)
Konceptuāli likumprojekts ir atbalstāms, tomēr LPS nesaskaņo to, jo ir šāda iebilde.
 Nav saprotama panta redakcijas beigās esošā norāde -" un atļāvusi šīm personām pretendēt aizbildņa statusa iegūšanai". Uzskatām, ka tā ir lieka un tikai  rada nevajadzīgas interpretācijas, jo bāriņtiesa nelemj par aizbildņa statusa iegūšanu, bet lemj par aizbildnības nodibināšanu un aizbildņa iecelšanu bērnam, lietas ietvaros vērtējot konkrētās persona spējas un īpašības kļūt par bērna aizbildni, t.sk.skatās, lai attiecībā uz personu nepastāv Civillikumā noteiktie ierobežojumi (CL 242.pants) kļūt par aizbildni. 
No attiecīgā formulējuma var saprast , ka bāriņtiesa sākotnēji vispār vērtēs vai persona var pretendēt kļūt par aizbildni,  bet no anotācijas noprotams, ka bāriņtiesa attiecīgo apstākli vērtēs konkrētā bērna situācijas kontekstā, vērtējot bērna un personas savstarpējās attiecības, noskaidrojot bērna viedokli, t.i.vērtēšana notiks jau konkrētās lietas ietvaros, ar mērķi noskaidrot, vai konkrētā bērna interesēs ir šo personu iecelt par aizbildni,. Minētais ir pretrunā norādītajai atļaujai pretendēt aizbildņa statusa iegūšanai.
Aicinām arī palīgteikumā "vai" aizstāt ar "ka".
Piedāvātā redakcija
Izteikt 242.panta 5.punktu šādā redakcijā:
"5)personas, kuras sodītas par noziedzīgiem nodarījumiem, kas saistīti ar vardarbību vai vardarbības piedraudējumu, -neatkarīgi no sodāmības dzēšanas vai noņemšanas,.izņemot gadījumu, kad pēc sodāmības dzēšanas vai noņemšanas bāriņtiesa izvērtējusi, ka tas nekaitē bērna interesēm."
	Ņemts vērā
Pārrunāts 04.03.2022. saskaņošanas sanāksmē.

Vienlaikus precizēta anotācija.
 
	 Izteikt 242. panta 5. punktu šādā redakcijā:

	4.
	Likumprojekts (grozījumi)
-
	Iebildums (LPS - 14.03.2022.)
Kaut arī anotācijā ir pietiekami detalizēti un precīzi aprakstīts, kas bāriņtiesai būtu jāvērtē, ja personai sodāmība noņemta vai dzēsta, tomēr aicinām vēl izvērtēt redakciju, papildinot 5.punktu ar vārdiem "ja tas nekaitē bērna interesēm."
Neapšaubāmi, ka bāriņtiesai visi lēmumi tāpat ir jāpieņem bērna interesēs u.tt., tomēr tik svarīgā jautājumā būtu vēlams, lai nevienai  no pusēm nerastos maldīgs priekšstats. Ietverot  vārdus "ja tas nekaitē bērna interesēm", arī personai ar sodāmību būtu viennozīmīgi skaidrs, kas tiek vērtēts, lai varētu pretendēt uz  aizbildņa statusa iegūšanu.
Piedāvātā redakcija
-
	Nav ņemts vērā
2022.gada 4.marta saskaņošanas sanāksmē LPS atbalstīja precizēto likumprojekta redakciju, neizsakot jaunus iebildumus. 

Minētajā saskaņošanas sanāksmē arī tika secināts, ka vārdu iekļaušana "ja tas nekaitē bērna interesēm" vai tam līdzīga formulējuma ietveršana Civillikuma 242.panta 5.punktā ir nelietderīga un uzskatāma par liekvārdību, kas ir neatbilstoša juridiskās tehnikas prasībām. To īpaši uzsvēra un pret šāda veida papildinājumu iebilda Tieslietu ministrija. Turklāt saskaņā ar Rīgas bāriņtiesas sniegto informāciju bāriņtiesas jau patlaban ikvienā gadījumā, kad tiek izlemts jautājums par aizbildnības nodibināšanu un aizbildņa iecelšanu (arī par personas piemērotību aizbildņa pienākumu pildīšanai) vērtē arī jautājumu par personai iepriekš piemērotajiem kriminālsodiem.

Vēršam uzmanību, ka bāriņtiesai ir pienākums vērtēt personas piemērotību aizbildņa pienākumu pildīšanai jebkurā gadījumā - gan Civillikuma 242.panta 5.punktā minētajā gadījumā, gan arī visos citos. Saskaņā ar Bērnu tiesību aizsardzības likuma 6.panta otro daļu visām darbībām attiecībā uz bērnu neatkarīgi no tā, vai tās veic valsts vai pašvaldību institūcijas, sabiedriskās organizācijas vai citas fiziskās un juridiskās personas, kā arī tiesas un citas tiesībaizsardzības iestādes, prioritāri ir jānodrošina bērna tiesības un intereses. Šīs personas ievēro bērna labākās intereses visās darbībās, kas tieši vai netieši skar vai var skart bērnu: 1) novērtējot jebkuru ar bērnu saistītu gadījumu; 2) rīkojoties jebkādā ar bērnu saistītā lietā; 3) pieņemot jebkuru lēmumu saistībā ar bērnu.

 
	 Izteikt 242. panta 5. punktu šādā redakcijā:

	5.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (IEM - 03.03.2022.)
Likumprojekts paredz precizēt Civillikuma 242. panta 5. punktu, nosakot, ka par aizbildņiem nevar būt personas, kuras sodītas par noziedzīgiem nodarījumiem, kas saistīti ar vardarbību vai vardarbības piedraudējumu,  izņemot gadījumu, kad pēc sodāmības dzēšanas vai noņemšanas bāriņtiesa izvērtējusi, vai tas nekaitē bērnu interesēm.
Vēršama uzmanība, ka Krimināllikuma sevišķajā daļā ir ietvertas daudzas tiesību normas, kurās tieši norādīts uz vardarbību vai tās piedraudējumu kā uz noziedzīga nodarījuma pamatsastāva vai kvalificēta sastāva pazīmi, vai arī vardarbību var prezumēt pēc attiecīgā normas dispozīcijas satura. Piemēram, Krimināllikuma 90. panta pirmā daļa paredz atbildību par apzinātu kavēšanu personai brīvi piedalīties saskaņā ar Latvijas Republikas likumiem rīkotajā parakstu vākšanā likuma vai tautas nobalsošanas ierosināšanai vai Eiropas pilsoņu iniciatīvas atbalstīšanai, lietojot vardarbību, viltu, draudus, uzpirkšanu vai citā prettiesiskā veidā.
Jāņem vērā, ka, izsniedzot ziņas no Sodu reģistra, Iekšlietu ministrijas Informācijas centrs norāda noziedzīga nodarījuma juridisko kvalifikāciju (piem., Krimināllikuma 90. panta pirmā daļa), nevis konkrētu kvalificējošo pazīmi. Saskaņā ar Sodu reģistra likumu šobrīd Sodu reģistrā netiek uzkrātas ziņas par kvalificējošām pazīmēm.
Tāpat jāņem vērā, ka saskaņā ar Krimināllikuma 48. panta pirmās daļas 15. punktu par atbildību pastiprinošu apstākli var atzīt noziedzīgu nodarījumu, kas saistīts ar vardarbību vai vardarbības piedraudējumu. Norādāms, ka arī pēc šī kritērija ziņu atlase no Sodu reģistra un izsniegšana ir apgrūtinoša.
Vēršam uzmanību, ka Iekšlietu ministrijas Informācijas centrs kā valsts informācijas sistēmas “Sodu reģistrs” pārzinis ir atbildīgs par personas datu apstrādes likumību. Tādējādi, tiesiskās skaidrības nodrošināšanai, kā arī, lai Iekšlietu ministrijas Informācijas centrs ievērotu datu apstrādes minimizēšanas principu, sniedzot ziņas par personu sodāmību, lūdzam precizēt likumprojekta sākotnējās ietekmes novērtējuma ziņojumu (anotāciju), norādot Krimināllikuma pantus, par kuros paredzētajiem noziedzīgajiem nodarījumiem aizbildnis nedrīkst būt sodīts.
 
Piedāvātā redakcija
-
	Ņemts vērā
Precizēta anotācija.
	1.3. Pašreizējā situācija, problēmas un risinājumi

	6.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process 
	Priekšlikums (VK - 14.02.2022.)
Lūdzam pilnveidot anotācijas 6.sadaļu. Atbilstoši Ministru kabineta 2009.gada 25.augusta noteikumiem Nr.970 "Sabiedrības līdzdalības kārtība attīstības plānošanas procesā" likumprojektam būtu jāveic sabiedrības līdzdalība, tādējādi aicinām norādīt, ka sabiedrības līdzdalība uz šo projektu attiecas un sniegt atbildes uz pārējiem šīs sadaļas jautājumiem (iesaistītās puses, līdzdalības veidi, līdzdalības rezultāti). 
Piedāvātā redakcija
-
	Ņemts vērā
-
	6. Projekta izstrādē iesaistītās institūcijas un sabiedrības līdzdalības process



